Rijeka ljudi slijevala se u Livno, gdje je održan spektakularan doček ponosa nacije, izbornika hrvatske reprezentacije Zlatka Dalića. Rodno Livno, za ovaj svečarski dan preimenovano u “Grad Zlatka Dalića”.

Već od kasnog popodneva stadion Zgona bio ispunjen desecima tisuća navijača koji su došli pozdraviti Zlatka Dalića.

- Nikad nisam zaboravio otkud sam potekao. Nakon 35 godina vratio sam se ovdje kao drugi u svijetu. Ja sam jedan od vas. Vi ste moja snaga - istaknuo je Zlatko Dalić.

Vjerojatno nije bilo poznatije države koju su napučili Hrvati, a da nije bilo predstavnika te države. Kolona do Livna bila je dugačka nekoliko kilometara, a signal za internet bilo je nemoguće uhvatiti. Brojni poznati došli su u grad Zlatka Dalića, a među njima i do 15. srpnja 2018. najuspješniji hrvatski izbornik Ćiro Blažević. Trener svih trenera bio je oduševljen atmosferom, a osobito činjenicom da je 20 godina star rekord napokon pao i da je, nakon bronce, sada osvojeno srebro.

- Dalić je napravio jedinstvo ondje gdje je to najteže, među Hrvatima. I zato je među najvećim Hrvatima ikada - kazao nam je Ćiro. Odlično raspoložen rado je pozirao s obožavateljicama.

- A što mi sad ne vičete - Ćiro, ped... - uzviknuo je okupljenom mnoštvu, nakon čega su brojni počeli skandirati njegovo ime.

Na dočeku Dalića pjevali su Marko Perković Thompson, Mate Bulić, Miroslav Škoro, Nina Badrić, Jole, grupa Dalmatino i druge estradne zvijezde te domaći bendovi. Deseci tisuća ljudi pjevali su satima uglas, vijorile su se zastave, a poruku je nebom iznad Livna nosio i zrakoplov.

>> Pogledajte intervju sa Zlatkom Dalićem

Vaš preglednik ne omogućava pregled ovog sadržaja.

- Dolazimo iz grada trenera svih trenera, a došli smo pozdraviti najboljeg hrvatskog trenera Zlatka Dalića. Vatreno je ovih dana bilo u Travniku, navijalo se i slavilo. Ponosni smo što smo svi ovako ujedinjeni, vlada neizmjerna radost - govori nam na glavnom livanjskom trgu Blaženka Kafadar iz sela Bukovica kod Travnika.

Kafići u Livnu bili su ispunjeni kockicama, u svakoj ulici u koju smo “zalutali” bila su Dalićeva obilježja, a pojedini kafići su i vinsku kartu malo preuredili pa smo tako vidjeli butelje s likom trenutačno najpopularnijeg Hrvata na svijetu. Kolika je veličina Zlatka Dalića i uspjeha reprezentacije, potvrđuje činjenica da su Hrvati, koji nisu planirali godišnji odmor u ovom mjesecu, uzeli odmor i došli u Livno. Među njima čak i nizozemski Hrvat Goran Matković, čiji su korijeni također iz Travnika, ali živi u Rotterdamu s obitelji.

- Zbog ovog uspjeha morali smo doći ovdje i dati malo sebe Zlatku Daliću. On je dao puno sebe za nas - govori nam Matković koji je sa suprugom i djecom ovih dana u Livnu.

U blizini stadiona Zgoni, koji već sada neki nazivaju “stadion Zlatka Dalića”, pronašli smo i Cmiljku Pavlović iz Jajca. Mnogi Cmiljku poznaju po ručnom tkanju, i to ne samo u BiH već i puno šire. Za ovu prigodu izradila je brojne rukotvorine s motivima hrvatske reprezentacije.

>> Pogledajte doček vatrenih u Zagrebu

- Moj prijatelj Zlatko Dalić je tu, išla sam ga u Zagreb dočekati, ma idem svugdje, a moje rukotvorine idu sa mnom - govori nam Cmiljka pokazujući stvari koje je posebno za tu prigodu izradila.

Djeluje nam kao da je osjećala da će Hrvatska ostvariti povijesni uspjeh jer rukotvorine koje nam je pokazala rade se mjesecima. Za nju su hrvatski dečki zlatni. Susreli smo i Zorana Bugarina iz Graba kod grada Trilja. Bugarin nam otkriva kako živi u Berlinu i prepričava ozračje iz Njemačke.

- Deseci tisuća ljudi bili su na ulicama. Veliko je slavlje bilo i zato smo morali, ja i moja obitelj, doći izdaleka i pozdraviti našeg heroja izbornika Dalića. Neizreciv je ponos i ovo još više produbljuje povezanost među Hrvatima iz cijeloga svijeta - govori nam ovaj Triljanin.

Tijek dočeka:

21.48 - Zlatko Dalić došao je u Livno na doček.

Dalić je okupljenima poručio kako nikada nije zaboravio od kuda je i gdje je počeo.

- Ja sam jedan od vas - rekao je Dalić i dodao kako su oni njegova snaga.

- Nakon 35 godina se vraćam kao drugi u svijetu. Znam s koliko ste emocija i strepnje navijali za reprezentaciju. Mi nismo svjetski prvaci, ali vi znate da su dečki dali sve od sebe - rekao je Dalić.

“Od prvoga dana šaljemo poruke pozitive. Molim vas da iz Livna ode poruka mira, tolerancije, zajedništva i ljubavi. Mi ne šaljemo nikakve negativne poruke. Mi volimo svoje, a druge poštujemo”, rekao je Dalić burno pozdravljen od više desetaka tisuća navijača koji su imali hrvatske zastave i druga obilježja hrvatske nogometne reprezentacije.

Nekoliko puta navijači su ga prekidali povicima šampioni, Zovi samo zovi i drugim nacionalnim poklicima. Dodao je da je za hrvatsku reprezentaciju Thompsonova pjesma "Lijepa li si" svojevrsna nogometna himna, te je pojasnio kako su u Livnu večeras na njegovu dočeku pozvani njemu dragi ljudi iz svijeta glazbe, sporta, ali i brojni branitelji što su također nazočni pozdravili glasnim odobravanjem.

Pozvao je sve navijače da ostanu vjerni hrvatskoj nogometnoj vrsti.

“ Ja sam jedan od vas, a vi ste moja snaga”, rekao je Dalić.

20.58 - Kolika je veličina Zlatka Dalića i uspjeha reprezentacije potvrđuje činjenica da su Hrvati koji nisu planirali godišnji odmor u ovom mjesecu, uzeli ga i došli u Livno. Među njima čak i nizozemski Hrvat Goran Matković čiji su korijeni, također iz Travnika, ali živi u Rotterdamu s obitelji.

Vaš preglednik ne omogućava pregled ovog sadržaja.

- Zbog ovog uspjeha morali smo doći ovdje i dati malo sebe Zlatku Daliću. On je dao puno sebe za nas - govori nam Matković koji je sa suprugom i djecom ovih dana u Livnu.

20.34 - Prema posljednjim procjenama na stadionu se nalazi već preko 35 000 ljudi, a kolone i dalje pristižu, piše Livno-online. Dodaju kako je ovo najmasovnije okupljanje u povijesti Livna.

19.41 - Dolazimo iz grada trenera svih trenera, a došli smo pozdraviti najboljeg hrvatskog trenera Zlatka Dalića. Vatreno je ovih dana bilo u Travniku, navijalo se i slavilo. Uistinu je bila ludnica, a tako je i ovdje u Livnu. Ponosni smo što smo svi ovako ujedinjeni, vlada neizmjerna radost - govori nam na glavnom livanjskom trgu Blaženka Kafadar iz sela Bukovica u Travniku.

19.00 - Ćiro Blažević je stigao u Livno.

Foto: Duško Jaramaz/PIXSELL

18.40 - Ovakav Zlatkov uspjeh mi znači mnogo u životu, nisam se ovome nikada nadao. Da će jednog Dalića ovako dočekivati, da će mu se ovako veseliti... Ovo Dalići još nisu doživjeli, a više ni neće - kaže Ivan Dalić, otac izbornika hrvatske nogometne reprezentacije.

Vaš preglednik ne omogućava pregled ovog sadržaja.

18.20 - Zlatko Dalić s obitelji stiže iz Varaždina.

18.00 - S Dalićem bi trebao doći i hrvatski reprezentativac Ante Rebić, javlja livno-online.com. Najavljen je i dolazak Ćire Blaževića.

17.30 - Hrvatski navijači pristižu na Zgona, na teren NK Troglav

- Povijesnim uspjehom s našom reprezentacijom, Zlatko Dalić nas je ujedinio u našem hrvatskom zajedništvu. Sve nas iz Hrvatske, BiH i iz cijelog iseljeništva. Učinio nas ponosnima. Svi Hrvati zbog toga mu trebaju zahvaljivati - poručio je Thompson dok je Dalić naglasio:

- Kao što smo na Svjetskom prvenstvu bili puni domoljubnih emocija i nogometom predstavili Hrvatsku i Hrvate cijelom svijetu, učinimo to i u našoj domovini, u mome Livnu. Moje je srce bilo ogromno kada sam vidio doček u Zagrebu, nakon toga u gradu u kojem živim - Varaždinu. Ali poseban okvir toj slici koju ću zauvijek pamtiti dat će doček u rodnom mjestu odakle sam krenuo. Želim ga pamtiti samo po dobrome, s Livnom u kojem će emocije i ponos biti iznad svega.

Vaš preglednik ne omogućava pregled ovog sadržaja.

Inače, u Livnu su na mnogim mjestima istaknuti murali zahvale i plakati dobrodošlice Zlatku Daliću.